钦定古今图书集成/历象汇编/庶征典/第070卷 > 《百寮贺日抱戴庆云见表》李峤
## 钦定古今图书集成/历象汇编/庶征典/第070卷 > 《百寮贺日抱戴庆云见表》李峤

臣某等言：“臣闻大人造物，亨衢所以贞观；上帝悬象，
层穹所以照临。合其德而先后不违，契其诚而表里
潜应。伏惟圣母圣皇陛下，仰应顾托，俯顺讴歌，临天
下之大宝，当域中之正气。斟酌律度，三神援亭毒之
权；鼓舞阴阳，万象入则成之契。六幽金镜，四时玉烛，
恺泽将膏雨共流，协气与景风齐畅。故能使天地储”
祉，灵祇降福，枢纽荐符，勾芒锡寿。自呈有命，《洛书》肇
出，惟宗社之飨德，迺神明之祚圣，象物昭应，休征焕
发。每至十二月，元珉启匣，绿错披题，迁宝秘于东序，
视衣缨于北阙。必有仙鹤翔集，云乌杲曜，祥光入于
九重，异气县于三象。虽复鼎来汾水，黄云冠于北山；
剑在丰城，紫气冲于南斗。无以方斯，影响近此。〈阙二字〉
“天作符箓，动而有征”，日官考验，以为常准。日在朔月，
时惟孟秋，奉鸿庥而正位，先吉辰而解网。休日申酉，
众姬称贺。申礼既毕，昭示圣图，芝检初开，扶光未徙。
即有氤氲传汉，发祥于俯仰之间；萧索浮天，舒彩于
折旋之际。于是晬容当宁，嫔仪在列。文物充于紫庭，
晖光察于元象。或〈阙三字〉戴洪琛之威仪；非烟非云，夺
袆褕之彩色。两宫胥忭，六妃式舞，欣就望之近临，悦
光灵之下济。臣等谨按《孝经援神契》曰：“王者德至于
天，则日抱戴。”又：“黄气抱日，辅臣纳忠。”《瑞应图》曰：“天子
德孝，则庆云出。”又曰：“天下太平，庆云见。”陛下宵衣旰
食，至德通于九元；皇帝锡类推恩，纯孝刑于八表。惟
明求道，若金在砺；自物观化，如草从风。属千龄之景
业，承肆眚之鸿霈，乾坤合而喜气生，图箓启而祯符
作。既以发挥天德，昭宝运之隆平；且以光翼瑞章，究
灵心之终始。自非上下和洽，幽明荐成，何自征造化

祀而潜休；灵物俟时，当圣明而效用。事超六籍之外，
声高百王之表。卓哉至矣，无德而称。臣等谬奉隆知，
亲承大庆。朝闻夕死，每窃忭于昌期；手舞足蹈，敢承
欢于下列。无任凫藻踊跃之至，谨诣阙奉表陈贺以
闻。